**Ministru kabineta noteikumu projekta "Grozījumi Ministru kabineta 2017. gada 30. maija noteikumos Nr. 288 "Maksātnespējas procesa administratora pretendentu apmācības, eksaminācijas kārtība, eksaminācijas komisijas darbības kārtība un maksātnespējas procesa administratoru amatā iecelšanas, atbrīvošanas, atcelšanas un atstādināšanas no amata un amata darbības apturēšanas kārtība"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Tieslietu ministrijas iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 30. maija noteikumu Nr. 288 "Maksātnespējas procesa administratora pretendentu apmācības, eksaminācijas kārtība, eksaminācijas komisijas darbības kārtība un maksātnespējas procesa administratoru amatā iecelšanas, atbrīvošanas, atcelšanas un atstādināšanas no amata un amata darbības apturēšanas kārtība" (turpmāk – Noteikumi Nr. 288) 61. punkta otrajā teikumā noteikts, ka atbildi uz maksātnespējas procesa administratora (turpmāk – administrators) eksāmena otrās daļas jautājumu katrs eksaminācijas komisijas (turpmāk – komisija) loceklis vērtē pēc 10 punktu skalas. Tādējādi ir noteikts, ka katrs komisijas loceklis pārzina Noteikumu Nr. 288 3. punktā noteiktās jomas, kurās tiek pārbaudītas administratoru pretendentu un administratoru zināšanas. Tajā pašā laikā, pamatojoties uz Maksātnespējas likuma 16.1 panta pirmajā daļā noteikto komisijas sastāvu, secināms, ka komisijas sastāvā var tikt apstiprināts arī pārstāvis, kas pārzina tikai dažas no Noteikumu Nr. 288 3. punktā noteiktajām jomām.Ņemot vērā minēto, Ministru kabineta noteikumu projektā "Grozījumi Ministru kabineta 2017. gada 30. maija noteikumos Nr. 288 "Maksātnespējas procesa administratora pretendentu apmācības, eksaminācijas kārtība, eksaminācijas komisijas darbības kārtība un maksātnespējas procesa administratoru amatā iecelšanas, atbrīvošanas, atcelšanas un atstādināšanas no amata un amata darbības apturēšanas kārtība"" (turpmāk – noteikumu projekts) nepieciešams noteikt, ka atbildi uz eksāmena otrās daļas jautājumu vērtē ne mazāk kā divi komisijas izvēlēti komisijas locekļi. Līdz ar to nepieciešams precizēt Noteikumu Nr. 288 102. punktā noteikto vērtēšanas kārtību, nosakot noteikumu projektā, ka pirms komisija administratoru kvalifikācijas eksāmena darba vērtēšanās lapās ieraksta administratora iegūto vidējo punktu skaitu, tā darba vērtēšanas lapās ieraksta arī administratora iegūto punktu skaitu par katru kvalifikācijas eksāmena jautājumu. Saskaņā ar Noteikumu Nr. 288 116. punktu viens no priekšnoteikumiem, lai administrators apturētu amata darbību, ir maksājums par amata darbības apturēšanu. Attiecīgi administratoram ir pienākums iesniegumam par amata darbības apturēšanu pievienot ziņas par veikto maksājumu par amata darbības apturēšanu.Ņemot vērā, ka Ministru kabineta 2017. gada 30. maija noteikumos Nr. 287 "Maksātnespējas administrācijas maksas pakalpojumu cenrādis un samaksas kārtība" nav paredzēta maksa par amata darbības apturēšanu, tad noteikumu projektā noteikts, ka Noteikumu Nr. 288 116. punktā nepieciešams svītrot norādi par nepieciešamību iesniegumam par administratora amata darbības apturēšanu pievienot ziņas par veikto maksājumu par amata darbības apturēšanu.Noteikumu projektā noteikts, ka Noteikumu Nr. 288 1. pielikuma nosaukums un 2. pielikums izsakāms jaunā redakcijā, lai novērstu pārrakstīšanās kļūdu. |
| 3. | Projekta izstrādē iesaistītās institūcijas | Tieslietu ministrija (Maksātnespējas administrācija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Noteikumu projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Maksātnespējas administrācija un komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar.Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Paturska 67099103

Karina.Paturska@mna.gov.lv

Gabuža 67099124

Agnese.Gabuza@mna.gov.lv